Luin Enontekiön Sanomista, että se kyseenalaistetaan, kuka saa tehdä lapinpuvun. Olin kovasti hämmästynyt.

Ennen lapinpuku oli yleinen pitovaate, sitä ei yhdistetty mihinkään ryhmään. Se oli varsinkin poromiesten käyttämä lämmin työvaate, silloin verka oli suomalaista villakangasta. Olen tehnyt kymmeniä, ehkä satoja lapinpukuja, enkä usko tehneeni mitään väärää, kun neulon italialaiseen verkaan, ranskalaiseen tai kiinalaiseen samettiin tshekkiläiset nauhat ranskalaisella langalla ja saksalaisella koneella.